Oletame, et sa mängid $0,50/$1NL 6 mängijaga lauas, oled parasjagu cut-off (1 enne buttonit) positsioonil käega   ja tõstad enne floppi panuse 4$-le, väike blind maksab, jääte kahekesi  floppi vaatama. Flop tuleb  . Sa paned jätkupanusena 9$-sse potti 7$. Enam kui pooltel kordadest paneb vastane seepeale kaardid maha. On oluline panustada tugevalt, et sinu tugevat kätt usutaks. Kui sinu jätkupanus on liiga väike, siis näitab see  nõrkust ning vastane saab parema õigustuse (oddsid) sinu panuse callimiseks. Oletame, et käesoleval juhul vastane maksis sinu jätkupanuse ära. Pole hullu, sul on siiski mingid tõmbed ning kõige tähtsam, et sinu käes on initsiatiiv. Seega, kui turnil tuleb nö. ohutu kaart, saad sa uue võimaluse pott maha võtta. Sinu vastasel võivad siin käes olla KQ, KJ, KT kombinatsioonid ja võib-olla ka QJ või JT. Samuti on võimalik, kuigi mitte väga tõenäoline, et tal on käes AK või K9, kunagi ei saa välistada ka taskupaari,  mistõttu võib tal juba kolmik olla. Edasi oletame, et turn tuleb   ja vastane checkib. Nüüd tuleb alati panustada! Mina panustan antud situatsioonis 17$ praktiliselt 100% juhtudest. See on igal juhul +EV, kuna vastane on seepeale sunnitud maha viskama kõik tõmbekäed. Samuti folditakse kõik väiksed ning keskmised paarid ning mõnel juhul isegi nõrgemad kuningad. Kuna sa alustasid tõstmist enne floppi ning jätkasid  flopist ning turnist, siis oled sa vastase piisavalt ära hirmutanud, et sul ongi väga tugev käsi. Nii mõnigi mängija callib flopipanuse üsna kergelt, soovides näha, mida sa turnil teed, ning plaanides varastada pot juhul, kui sina peaksid nõrkust näitama.